stanford-oval/wikipedia huggingface dataset:
רצח איש בושת
תגובת דוד

לאחר הרצח, רכב ובענה נשאו את ראשו הכרות של איש בושת אל חברון, מקום מושבו של דוד, כנראה בציפייה לשבחים ותמורה, תוך שהם מציינים שהרצח בוצע כנקמה בבית שאול: ”הִנֵּה-רֹאשׁ אִישׁ-בֹּשֶׁת בֶּן-שָׁאוּל אֹיִבְךָ אֲשֶׁר בִּקֵּשׁ אֶת-נַפְשֶׁךָ; וַיִּתֵּן ה' לַאדֹנִי הַמֶּלֶךְ נְקָמוֹת הַיּוֹם הַזֶּה מִשָּׁאוּל וּמִזַּרְעוֹ.” (שמואל ב', ד', ח').
במקום לשבחם, דוד גינה את הרוצחים בתוקף, והשווה אותם לנער העמלקי שבישר לדוד על מותו של שאול, אך נענש במוות על 'בשורתו'. הוא כינה אותם 'רשעים', ואת איש בושת 'איש צדיק', ונשבע להורגם:
חַי ה' אֲשֶׁר פָּדָה אֶת נַפְשִׁי מִכָּל צָרָה: כִּי הַמַּגִּיד לִי לֵאמֹר הִנֵּה-מֵת שָׁאוּל, וְהוּא-הָיָה כִמְבַשֵּׂר בְּעֵינָיו, וָאֹחֲזָה בוֹ, וָאֶהְרְגֵהוּ בְּצִקְלָג, אֲשֶׁר לְתִתִּי-לוֹ, בְּשֹׂרָה: אַף כִּי-אֲנָשִׁים רְשָׁעִים, הָרְגוּ אֶת-אִישׁ-צַדִּיק בְּבֵיתוֹ--עַל-מִשְׁכָּבוֹ; וְעַתָּה, הֲלוֹא אֲבַקֵּשׁ אֶת-דָּמוֹ מִיֶּדְכֶם, וּבִעַרְתִּי אֶתְכֶם, מִן-הָאָרֶץ:
.
לאחר מכן, נעריו של דוד הרגו את הרוצחים, קיצצו את ידיהם ואת רגליהם, ותלו אותם על הברכה בחברון. את ראש איש בושת, לעומת זאת, לקחו וקברו בקבר אבנר.
המניע לרצח

רכב ובענה, היו שרי גדוד, בני רימון הבארותי, שנאלצו לברוח משטח ממלכת ישראל, ככל הנראה, עקב עברה חמורה, שהייתה, כנראה, בגידה. הם בורחים ל"גתימה", שחלק מן החוקרים והפרשנים סבורים שזאת גת, אליה ברח גם דוד. אברהם לבנון כתב, שניתן לראות שבורחים רבים מפני מממלכת ישראל בורחים אל פלשתים, ובעיקר אל גת, וזאת משום שפלשתים עודדו אותם לברוח אליהם, כיוון שהם רצו שהבוגדים לא יומתו אלא יתחזקו, ואז יחזרו לישראל וימרדו. על פי זה, יש הסוברים שרכב ובענה נשלחו על ידי פלשתים כדי לחזק את הפילוג, ולהרוג את איש בושת. לעומתם, ישנם הסבורים שהם דווקא רצו לאחד את הממלכות ולכן הרגו את איש בושת, עם מתוך ציווי מאחד מאנשי דוד, יכול להיות יואב, ועם מתוך עצמם. בנוסף, יש הסוברים שהם נשלחו על ידי יואב, אך לא כדי לאחד את הממלכות, אלא כדי לפייס את דוד מרצח אבנר.
גם לפי שתי הסברות האחרונות, יש קשר בין בגידתם להריגת איש בושת, שהם רצו לכפר על בגידתם, או שהובטח להם שלא יומתו אם יעשו זאת, או שהם רצו שדוד יהיה המלך, משום שהם בגדו בשאול, ולא בדוד.
לדעת הרב אמנון בזק, מוצאם של רכב ובענה מבארות, מלמד שהם היו גבעונים, ולכן יש לצרף למניעיהם את הרצון לנקום את נקמת עמם מיד שאול, שפגע בעמם כשהורה לבצע את הטבח בנוב עיר הכהנים, אשר היו מעסיקיהם של הגבעונים.
ניתוח הדיווח על הרצח

תיאור הרצח קשה מבחינה לשונית ועניינית, ולוקה לכאורה בכפילות ובסתירות. הפרשנים והחוקרים התחבטו בהבנתו של פסוק ו' וייחסו להמשך הכתוב, ובפרט הועלו השערות בנוגע לצירוף "לֹקְחֵי חִטִּים" ומעמדו התחבירי. רבים סבורים שמובנו הוא "מוכרי תבואה", ומפרשים שרכב ובענה הסוו את עצמם כמוכרי תבואה כדי לחדור לביתו של איש בושת. אך קשה ליישב פירוש זה עם הנוסח המונח לפנינו. לפיכך סבורים חוקרים רבים שבנוסח המסורה נפלו שיבושים, שמקורם אולי במיזוג בלתי מוצלח של שני דיווחים מקבילים של סיפור המעשה. חוקרים אחרים מנסים לתקן את הנוסח על סמך עדי נוסח המציגים דיווח קוהרנטי יותר. עם זאת, קיים חשש משמעותי שעדי נוסח אלה משניים לנוסח המסורה, ומשקפים עריכה מאוחרת השואפת להרמוניזציה של הטקסט הסתום.
הצעה אחרת, שאיננה כרוכה בתיקון הכתובים, מיוסדת על ההנחה שחלקו הראשון של פסוק ו איננו מתייחס לרכב ובענה, אלא ל"לֹקְחֵי חִטִּים" - שודדי תבואה; צירוף זה משמש נושא המשפט. המילה "וְהֵנָּה" איננה כינוי גוף המתייחס לרכב ובענה - שאם לא כן היה צריך להיות "וְהֵם" או "וְהֵמָּה" - ואיננה משמשת נושא, אלא כינוי אדוורביאלי: לוקחי חיטים באו הנה (ואולי יש לקרוא "וְהִנֵּה"). כלומר, יש להבין את התיאור כך:
הערות שוליים

1 2  אברהם לבנון, ויהי בית שאול: בית שאול המלך, עמודים 144–145
↑  הרב אמנון בזק, הריגת איש בושת, באתר תורת הר עציון
↑  רש"י, שמואל ב', ד', ו', ר"י קרא, שמואל ב', ד', ו', אברבנאל, שמואל ב', ד', ו' ונוספים.
↑  Emmanuel Mastéy, "A Linguistic Inquiry Solves an Ancient Crime: Re-examination of 2 Samuel 4:6", Vetus Testamentum 61 (2011), pp. 82-103. פתרונות זהים בעיקרם כבר הועלו קודם לכן בספרות הרבנית: אברהם בן יעקב ביק, בכורי אביב, לבוב תרל"ג 1873, דף יט עמ' א (מספור הדפים בספר הוא בעייתי; דף זה שייך לחטיבת הדפים הממוספרים השנייה המתחילה בספר דברים), מובא בשם ר' שלום לנדא; עקיבא סופר, צוף דב"ש, ירושלים תשכ"ו, עמ' קכו. פרשנות דומה עולה גם מתרגומו של אברהם אהוביה בתנ"ך רם על אתר (תשע"א).
| ספר שמואל |
| --- | --- | --- |
| תקופת עלי הכהן | הולדת שמואל • תפילת חנה • נבואת בית עלי • מלחמת אבן העזר הראשונה • החזרת ארון הברית לישראל והעלאתו לירושלים |  |
| תקופת שמואל הנביא | ארון הברית בשדה פלשתים • קרב מצפה • בקשת המלך • משפט המלך • תוכחת שמואל לעם |  |
| תקופת שאול המלך לפני משיחת דוד | משיחת שאול למלך • מלחמת שאול ונחש העמוני • מלחמת מכמש • יהונתן ויערת הדבש • מלחמת שאול בעמלק |  |
| תקופת שאול המלך לאחר משיחת דוד | משיחת דוד למלך • דוד וגוליית • ניסיונות שאול להמית את דוד • מבחן ראש החודש • בריחת דוד אל אכיש • הטבח בנוב עיר הכהנים • מרדף שאול אחר דוד במדבר יהודה • מפגש דוד ושאול במדבר עין גדי • סיפור נבל הכרמלי • מפגש דוד ושאול בגבעת החכילה • בעלת האוב מעין דור • מלחמת דוד בעמלק • המלחמה בגלבוע |  |
| תקופת דוד המלך בחברון | פילוג ממלכת שאול: בשורת הנער העמלקי • קינת דוד • מלחמת אבנר ויואב • רצח אבנר •  קינת דוד על אבנר • רצח איש בושת |  |
| תקופת דוד המלך בירושלים | כיבוש ירושלים בידי דוד • הקרב בעמק רפאים • העלאת ארון הברית • נבואת נתן • מפיבושת • מלחמת דוד בעמון וארם • מעשה דוד ובת שבע • משל כבשת הרש • מעשה אמנון ותמר • רצח אמנון • האישה החכמה מתקוע • מרד אבשלום • מרד שבע בן בכרי • האישה החכמה מאבל בית מעכה • סיפור רצפה בת איה • שירת דוד • דברי דוד האחרונים • המגפה בימי דוד |  |
| דמויות בולטות | עלי הכהן • אלקנה • חנה • שמואל הנביא • שאול המלך • יהונתן בן שאול • מיכל • דוד המלך • אחימלך בן אחיטוב • אבנר בן נר • נבל הכרמלי • אביגיל • יואב בן צרויה • אבישי בן צרויה • איש בושת • אבשלום • אמנון • תמר • מפיבושת |  |
תליית רכב ובענה
תור (משגר)

| --- | --- |

טיל בליסטי לטווח בינוני
 מידע בסיסי
 ייעוד:  טיל בליסטי בין יבשתי, משגר לוויינים
 ארץ ייצור:  ארצות הברית ארצות הברית
 יצרן:  Douglas Aircraft
 פיתוח:  1957
 עלות יחידה:  6.25 מיליון דולר (1958)
 שימוש ראשון:  25 בינואר 1957
 משתמשים:  חיל האוויר האמריקאי, חיל האוויר המלכותי
 גרסאות:  תור (סדרת טילים)
 מאפיינים כלליים
 מנוע שלב ראשון:  1 × רוקטדיין LR-79-NA-9‏ (דגם S-3D)‏ (666 קילו ניוטון)
 מנוע שלב שני:  2 × רוקטדיין LR-101-NA‏ (4.5 קילו ניוטון)
 משקל:  49,577 ק"ג
 ממדים
 אורך:  20 מטרים
 קוטר:  2.4 מטרים
 ביצועים
 מהירות:  16,100 קמ"ש
 טווח:  2,400 ק"מ
 תקרת גובה:  480 ק"מ
 ראש קרב והנחיה
 ראש קרבי:  W-49 תרמו-גרעיני (1.45 MT)‏ in ‏Mk.2‏ RV
תור (באנגלית: Thor) שנקרא גם PGM-17 Thor היה הטיל הבליסטי המבצעי הראשון של חיל האוויר האמריקאי. הטיל נקרא על שם אל הרעם תור מהמיתולוגיה הנורדית. הטיל הוצב בבריטניה בין 1959 לספטמבר 1963.
משפחה גדולה של משגרי לוויינים - משפחת טילי הדלתא - פותחה מטיל התור. דגם משופר של התור עדיין משמש כשלב הראשון של הדלתא 2.
ראו גם

טיל בליסטי בין יבשתי
משגר לוויינים וחלליות
| סדרת טילי תור ודלתא |
| --- | --- | --- |
| תור | תור • תור-אייבל • תור-אייבלסטאר • תור-אג'ינה • תור-בורנר • תור-דלתא • תור DSV-2 • תור DSV-2U • תוראד-אג'ינה |  |
| דלתא | דלתא A • דלתא B • דלתא C • דלתא D • דלתא E • דלתא G • דלתא J • דלתא L • דלתא M • דלתא N • דלתא 0100 • דלתא 1000 • דלתא 2000 • דלתא 3000 • דלתא 4000 • דלתא 5000 • דלתא 6000 • דלתא 7000 • דלתא 8000 • דלתא 9000 |  |
ראו גם סדרת טילי תור • סדרת טילי דלתא • משגר לוויינים וחלליות
שמואל רוזוב

| --- | --- |
אין תמונה חופשית
 לידה:  1900 סנקט פטרבורג, האימפריה הרוסית 
 פטירה:  21 בדצמבר 1975 (בגיל 75 בערך) חיפה, ישראל 
 מקום קבורה:  בית הקברות היהודי שדה יהושע (כפר סמיר) 
 מקום לימודים:  אוניברסיטת לונדון 
 תחום יצירה:  אדריכלות
 יצירות ידועות:  קריית חשמל, דן כרמל חיפה, בית רוטנברג
 
שמואל (מולה) רוזוב (1900 – 21 בדצמבר 1975) היה אדריכל, מהנדס אזרחי ומתכנן ערים בולט בחיפה.
מלון דן כרמל בחיפה
בית מגורים במרכז הכרמל
קורות חיים

רוזוב נולד בסנקט פטרבורג בירת רוסיה למשפחה ציונית. בשנת 1917 נסע ללונדון, שם הוסמך כמהנדס אזרחי וכאדריכל. אחרי שהות בברלין עלה לארץ ישראל בשנת 1924 והחל לעבוד בחברת החשמל. בשנת 1928 הצטרף לסניף חיפה של אגודת האינג'ינרים והארכיטקטים בישראל, ובשנת 1930 פתח משרד פרטי שבהמשך הצטרף אליו כשותף בנו - האדריכל ארי רוזוב. בשנות ה-60 היה חבר בצוות לתכנון תוכנית מתאר לעיר חיפה. חלק ניכר מהפרויקטים באזור חיפה בוצע בשיתוף פעולה עם האדריכל טיבור שיין.
משך שנים רבות עמד רוזוב בראש אגודת האינג'ינרים והארכיטקטים.
ארכיונו של רוזוב נמסר על ידי משפחתו לארכיון העיר חיפה.
רחוב באזור הצ'ק פוסט בחיפה נקרא על שמו.
יצירות בולטות

בניינים בתחנת הכוח בנהריים
שכונת קריית חשמל, חיפה
בית משפחת שליט בתל אלון, פרדס חנה
מלון דן כרמל, מרכז הכרמל, חיפה
בית פנחס רוטנברג, מרכז הכרמל, חיפה
"בריכת האיילה" בטיילת לואי, מרכז הכרמל, חיפה
קולנוע ארמון, הדר הכרמל, חיפה (נהרס)
"בית אמישראגז", הדר הכרמל, חיפה
בסיס חיל האוויר תל נוף
בית אגד בתחנת מרכזית בת גלים (בשיתוף ארי רוזוב, אריה שרון, בנימין אידלסון ואריה פרייברגר)
בית האיכרים, רחוב קפלן, תל אביב
בית המועצה לשיווק פירות הדר, רחוב ויסוצקי 6, תל אביב
התחנה המרכזית של צפת
לקריאה נוספת

דריה צוי, שורשיו של האדריכל שמואל רוזוב, סנקט פטרבורג - לונדון - חיפה, עבודת גמר (מגיסטר למדעים), הטכניון - מכון טכנולוגי לישראל, 2007.
מיכאל יעקובסון: סקירה אדריכלית על תכנון מלון דן כרמל שתכנן רוזוב באתר 'חלון אחורי', 26 ביוני 2012
קשת רוזנבלום, חיפה הלא־אדומה של שמואל רוזוב, באתר הארץ, 22 בינואר 2013
מיכאל יעקובסון, הבניין הלבן עם הכובע השחור: בית האיכרים מצטרף למסחר באינטרנט, באתר Xnet‏, 25 ביוני 2016
מיכאל יעקובסון: סיבוב במגדל הנביאים, באתר 'חלון אחורי', 21 בינואר 2017
מיכאל יעקובסון, מי יצחק אחרון על תוכנית השימור בכרמל הוותיק - היזמים או המורשת?, באתר Xnet‏, 1 בפברואר 2017
מיכאל יעקובסון: סיבוב בקריית חשמל בחיפה, באתר 'חלון אחורי', 21 באפריל 2021
מיכאל יעקובסון: סיבוב בתחנה המרכזית של צפת, באתר 'חלון אחורי', 8 במאי 2021
מיכאל יעקובסון: סיבוב בבית הגדול, באתר 'חלון אחורי', 15 ביוני 2021
הערות שוליים

↑  אמציה פלד, רחוב שמואל רוזוב, בתוך "מדריך רחובות חיפה", באתר האינטרנט של עיריית חיפה.
↑  ארכיונו של רוזוב נמסר על ידי משפחתו לארכיון העיר חיפה
↑  בית משפחת שליט באתר מקום שמור
תור (מבנה נתונים)

סדר יציאת האיברים נקבע על פי סדר כניסתם (FIFO)
במדעי המחשב, תור (queue) הוא מבנה נתונים מופשט המוגדר על ידי הפעולות הבאות:
הכנסה (enqueue) - הוספת אובייקט אחד חדש בסופו של התור
הוצאה (dequeue) - הוצאתו של האובייקט הנמצא בראש התור
בדיקה אם התור ריק (isEmpty)
בדיקת ערך בראש התור (peek)
כל הפעולות מתבצעות בסיבוכיות  \ O(1), כלומר במספר פעולות שאיננו תלוי בגודל הקלט.
פעולות ההכנסה וההוצאה בתור מבוססות על העיקרון נכנס ראשון - יוצא ראשון FIFO, זאת בניגוד למחסנית שמממשת את אותן הפעולות, אבל לפי עקרון הנכנס אחרון - יוצא ראשון - LIFO  (או: נכנס ראשון-יוצא אחרון - FILO).
מימוש תורים

ישנם שני מימושים נפוצים לתור:
מימוש בעזרת מערך לשמירת הנתונים, ומשתני עזר לשמירת מיקומו של ראש התור וזנבו בתוך המערך. זה למעשה מימוש על ידי חוצץ מעגלי. זהו המימוש הטבעי כאשר גודלו המקסימלי של התור חסום וידוע מראש. כאשר גודלו של תור לא חסום, ניתן לממש אותו בעזרת מערך דינאמי.
מימוש באמצעות רשימה מקושרת, עם מצביע אל ראש הרשימה ואל סופה, או בעזרת רשימה מקושרת מעגלית. למימוש זה יתרון על פני מימוש במערך בכך שהוא תופס בזיכרון רק את המקום המינימלי ההכרחי עבור התור בכל רגע נתון, ואין לו חסמים מלאכותיים על גודלו. מצד שני, נדרשת הקצאת זיכרון דינמית, וכן קשה להשיג לוקליות של המידע.
יישומי התור

תורים משמשים באלגוריתמים הדורשים שמירה על סדר במהלך העברת הנתונים (למשל באלגוריתם חיפוש לרוחב), להעברת הודעות בין תהליכונים (חוטים) של תהליך, ובמבני נתונים מורכבים יותר המשמשים לטיפול בריבוי משימות במערכות הפעלה מודרניות, טיפול בבקשות הנכנסות בשרתי אינטרנט, וכדומה.
תור-דלתא

התור-דלתא (באנגלית: Thor-Delta) שידוע גם כ Delta DM-19 או רק דלתא היה משגר אמריקאי ששימש ל-12 שיגורים בתחילת שנות ה-60. המשגר היה נגזרת של התור-אייבל ולכן חלק מסדרת טילי התור וגם הטיל הראשון בסדרת טילי הדלתא.
השלב הראשון של המשגר היה טיל תור בתצורת DM-19. השלב השני היה שלב דלתא שפותח משלב האייבל המוקדם יותר. לשלב שלישי שימש שלב אלטאיר.
התור-דלתא היה המשגר הראשון שנבנה בתצורת משגר תור ושלב דלתא, תצורה ששימשה משגרים רבים לאחר מכן, כולל את הדלתא 2 שעדיין נמצא בשימוש ב-2011.
התור-דלתא שיגר מספר מטענים מיוחדים ביניהם לוויין התקשורת הראשון Echo 1A, הלוויין הבריטי הראשון Ariel 1 ולוויין תקשורת הטלוויזיה הראשון Telstar 1.
כל 12 השיגורים בוצעו ב-LC-17 מנמל החלל קייפ קנוורל. השיגור הראשון הוא היחיד שנכשל בגלל בעיה בשלב השני.
ראו גם

משגר לוויינים
תור-אייבלסטאר

התור־אייבלסטאר (באנגלית: Thor-Ablestar) שנקרא גם תור־אפסילון היה משגר אמריקאי ששוגר 19 פעמים בין השנים 1960 ל־1965. המשגר כלל שני שלבים: השלב הראשון היה טיל תור והשלב השני היה שלב מסוג אייבלסטאר. הטיל הוא בן למשפחת טילי התור ונגזרת של משגר התור־אייבל.
השלב השני, שלב האייבלסטאר, היה שלב אייבל שהוגדל ושופר כדי שיוכל לשאת מטענים כבדים יותר למסלול. השלב שופר כך שמנועו יוכל להידלק ולהיכבות מספר פעמים וכך היה למשגר הראשון שתוכנן כך שיוכל לשאת מספר מטענים למסלולים שונים.
19 שיגורים בוצעו. 6 שיגורים נכשלו ובשיגור נוסף רק אחד המטענים השתחרר מהטיל. לטיל היו שתי גרסאות. לתור־אייבלסטאר 1 היה מנוע DM-21 בשלב הראשון ומנוע AJ-10-104 בשלב השני. לתור־אייבלסטאר 2 היה טיל תור DSV-2A כשלב ראשון ומנוע AJ-10-104D בשלב השני. התור־אייבלסטאר 1 שוגר ב־LC-17 מנמל החלל קייפ קנוורל והתור־אייבלסטאר 2 שוגר ב־LC-75-1 מפוינט ארגואלו, כיום SLC-2 בבסיס חיל האוויר וונדנברג.
הערות שוליים

1 2  http://www.astronautix.com/lvs/delta.htm
| סדרת טילי תור ודלתא |
| --- | --- | --- |
| תור | תור • תור-אייבל • תור-אייבלסטאר • תור-אג'ינה • תור-בורנר • תור-דלתא • תור DSV-2 • תור DSV-2U • תוראד-אג'ינה |  |
| דלתא | דלתא A • דלתא B • דלתא C • דלתא D • דלתא E • דלתא G • דלתא J • דלתא L • דלתא M • דלתא N • דלתא 0100 • דלתא 1000 • דלתא 2000 • דלתא 3000 • דלתא 4000 • דלתא 5000 • דלתא 6000 • דלתא 7000 • דלתא 8000 • דלתא 9000 |  |
ראו גם סדרת טילי תור • סדרת טילי דלתא • משגר לוויינים וחלליות
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
שיגעון בנהר

| --- | --- |

עטיפת ה-DVD של הסרט בעברית
 בימוי:  סטיבן בריל
 הופק בידי:  דונלד דה ליין
 תסריט:  ג'יי לגט מיץ' ראוס
 עריכה:  דברה נייל-פישר פק פריור
 שחקנים ראשיים:  סת' גרין מת'יו לילארד דאקס שפרד אית'ן סופלי אברהם בנרובי ברט ריינולדס
 מוזיקה:  כריסטוף בק
 צילום:  ג'ונתן בראון
 מדינה:  ארצות הברית
 חברת הפקה:  De Line Pictures
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  20 באוגוסט 2004
 משך הקרנה:  99 דקות
 שפת הסרט:  אנגלית
 סוגה:  סרט חיפוש מטמון, סרט קומדיה 
 תקציב:  19 מיליון דולר
 הכנסות:  73 מיליון דולר
 הכנסות באתר מוג'ו:   withoutapaddle
 סרט הבא:  Without a Paddle: Nature's Calling 
 אתר רשמי
 דף הסרט ב־IMDb
 
שיגעון בנהר (באנגלית: Without a Paddle, בתרגום חופשי: ללא משוט) הוא סרט קומדיית הרפתקאות אמריקאי משנת 2004 בבימויו של סטיבן בריל, נכתב על ידי ג'יי לגט ומיץ' ראוס ומבוסס על סיפור מאת האריס גולדברג, טום נורסל ופרד וולף. בסרט מככבים סת' גרין, מת'יו לילארד, דאקס שפרד, אית'ן סופלי, אברהם בנרובי, רייצ'ל בלאנצ'ארד, כריסטינה מור, בוני סומרוויל, ריי בייקר וברט ריינולדס. העלילה היא אודות שלושה חברי ילדות אשר נפגשים מחדש ומחליטים לצאת לטיול במעלה נהר נידח במטרה לחפש את השלל האבוד של חוטף המטוסים די. בי. קופר.
לסרט יצא המשכון שהופץ ישירות לווידאו בשנת 2009 בשם "שיגעון בנהר: הטבע קורא".
עלילה

תריסר שנים אחרי שסיימו את התיכון, שלושה חברים, ג'רי, דן וטום, מתבשרים על מות חבר ילדותם, בילי, שנהרג בתאונת מצנח ים. לאחר ההלוויה, הם מבקרים שוב בבית העץ הישן שלהם ומוצאים מפה המובילה לאוצר האבוד של ד.ב. קופר, שעליו ככל הנראה עבד בילי במשך כל חייו. דן לוקח הפסקה מעבודתו כרופא ומצטרף לג'רי וטום למסע מחנאות ביערות בכדי למצוא את האוצר.
לאחר שייט בקאנו במורד הנהר, הם חונים על גדת הנהר ללון שם בלילה. טום, שאינו מרוצה מהאוכל שדן הביא, מחליט לתפוס דגים באמצעות פנס. עם זאת, הפעילות מושכת דוב גריזלי שמתחיל לרדוף אחריהם. כאשר דן מועד, הדוב נושא אותו אל מערתו ומתייחס אליו כאל גור עד שדן מצליח לחמוק ממנו ויחד עם חבריו מטפס במעלה עץ. בבוקר, הם מגלים שכל הציוד שלהם נקרע והושמד לחלוטין על ידי הדוב.
השלישייה ממשיכה את מסעה אך אינה מסוגלת לקרוא את המפה הפגומה, מה שגורם להם ללכת בדרך הלא נכונה. הם לבסוף נופלים במורד מפל, ולמרות שהם שורדים, הקאנו שלהם נהרס לחלוטין. כשהם יוצאים ליער עם מצפן בלבד, הם מוצאים את עצמם בחוות חשיש שבה צמד הרדנקס, דניס ואלווד, חושדים שהם גנבים ומתחילים לירות בהם. שלושת החברים נסים על נפשם, תוך כדי כך שורפים את שדה החשיש, דבר שמרגיז מאוד את דניס ואלווד, שמחליטים לצוד אותם.
מאוחר יותר, במעבי היער, השלישייה פוגשת את בנות הפרחים פרח ופרפר, שנותנות להם מחסה ומטפלות בהם בעץ המשמש להן כבית. באמצעות הרדיו, דניס ואלווד מוצאים אותם, אבל הבנות משליכות עליהם שקיות נייר מלאות בצואה כדי להסיח את דעתם בזמן שהשלישייה בורחת. האחרונים ניצלים מסופת הרעמים על ידי איש הרים מסתורי שלוקח אותם לבקתתו ומספק להם בגדים. מאוחר יותר הוא מתגלה כדל נוקס, שותפו של קופר לפני מותו.
למחרת בבוקר, צמד החוואים מוצאים אותם ומסתערים על הבקתה. השלישייה בורחת בזמן שדל יורה על השניים עם אקדחי התופי שלו. השלושה מועדים לתוך מכרה שהיה אתר נחיתת החירום של קופר, שם הם מגלים את השלד שלו ואת המזוודה בה השתמש כדי לשמור את דמי הכופר. הם אף מבחינים שהוא שרף את חלקו בכסף בניסיון לשרוד בקור.
כאשר דן זוחל דרך מנהרה קטנה כדי לחפש מוצא החוצה, החוואים מוצאים את טום וג'רי, ומתפתחת קטטה. בסופו של דבר, שריף בריגס, שעזר קודם לכן לשלישייה, מופיע וכולם מחולצים מהמכרה. אך כאשר מתגלה השריף כמעסיקם של החוואים, ג'רי משליך רימון יד לעבר סוחרי החשיש. הרימון מתפוצץ וגורם לעץ ליפול על החוואים והשריף, שבמהרה נעצרים בתחנת המשטרה הקרובה.
בסצנות הסיום, דל נותן לשלושה את מה שנשאר מהכסף הלא שרוף של די. בי. (100,000$), אבל ג'רי ודן מחליטים שטום זקוק לכסף יותר מהם, אז הם נותנים לטום את חלקם, בעוד שדל לוקח את עצמותיו של די. בי. בתרמילו בכדי להעניק לו קבורה ראויה. ג'רי מציע נישואין לחברתו דניס, דן מתחיל מערכת יחסים עם פרח וטום הופך ליועץ במחנה קיץ לילדים, שם הוא מספר לקבוצת הילדים גרסה מוגזמת של הטיול.
שחקנים

| שחקנים | דמויות | אודות |
| --- | --- | --- |
| סת' גרין | דן מוט | רופא הסובל מפוביות רבות ואסתמה ומושא ההצקות והבדיחות של חבריו |
| ג׳ארד רומבולד | דן מוט | גילם את הגרסה הצעירה של דן |
| מת'יו לילארד | ג'רי קונליין | אוהב לגלוש ואינו מרוצה בהתחלה מחייו אך לבסוף לומד להעריך אותם |
| אנדרו המפטון | ג'רי קונליין | גילם את הגרסה הצעירה של ג'רי |
| דאקס שפרד | טום מרשל | בעל נטייה לשקר הנמצא בחובות רבים עקב התמכרותו להימורים |
| מת׳יו פרייס | טום מרשל | גילם את הגרסה הצעירה של טום |
| אנטוני סטאר | בילי ניוווד | נהרג עקב תאונת מצנח ים אשר בחייו היה אדם מצליח ביותר |
| קארל סנל | בילי ניוווד | גילם את הגרסה הצעירה של בילי |
| בוני סומרוויל | דניס | חברתו של ג'רי שאינה מרוצה מהיחס שלו בהתחלה אך לבסוף נישאת לו |
| ברט ריינולדס | דל נוקס | שותפו לפשע של די. בי. קופר שבמהלך 30 שנה הסתתר ביער |
| אית'ן סופלי | אלווד | צמד רדנקס המגדלים חווה של חשיש |
| אברהם בנרובי | דניס | צמד רדנקס המגדלים חווה של חשיש |
| ריי בייקר | האנק בריגס | השריף המקומי המתגלה לבסוף כמעסיקם של אלווד ודניס |
| כריסטינה מור | פרפר | צמד בנות פרחים החיות על עץ במעבה היער |
| רייצ'ל בלאנצ'ארד | פרח | צמד בנות פרחים החיות על עץ במעבה היער |
| ברט הדב 2 | דוב גריזלי | דוב גריזלי גדול המשמיד לקבוצת החברים את הציוד |
| פרנק ולקר | דוב גריזלי | עושה אפקטים קוליים לדוב הגריזלי |
קבלה > הכנסות

הסרט הרוויח בסוף שבוע הפתיחה שלו 13,528,946 דולר, ודורג במקום השני אחרי הסרט "מגרש השדים: ההתחלה". בסופו של דבר היא הכניסה 58,169,327 דולר בצפון אמריקה ו-14,859,863 דולר בינלאומי, סך הכל 73,029,190 דולר ברחבי העולם.
קבלה > ביקורות

באתר Rotten Tomatoes לסרט יש דירוג חיובי של 14% על סמך 126 ביקורות, עם דירוג ממוצע של 3.9/10. הקונצנזוס של האתר הוא שלסרט "יש כמה קטעים מצחיקים, אבל לא מספיק כדי לשאת את זמן הריצה שלו". ב-Metacritic לסרט יש ציון ממוצע משוקלל של 29 מתוך 100 על סמך 27 מבקרים, מה שמציין "בדרך כלל ביקורות לא חיוביות". קהלים שנסקרו על ידי CinemaScore העניקו לסרט ציון ממוצע של "B+" בסולם A+ עד F. גם וראייטי נתן ביקורת לסרט אם כי לא הכי חיובית. סקוט בראון מאנטרטיינמנט ויקלי נתן ביקורת חיובית יותר.
סרט המשך

המשכון לסרט, שכותרתו "שיגעון בנהר: הטבע קורא", הופץ ישירות לווידאו ב-13 בינואר 2009. אף אחד מצוות השחקנים של הסרט הראשון לא הופיע בו.
הערות שוליים

↑  "Without A Paddle (12A)". British Board of Film Classification. 27 ביולי 2004. נבדק ב-5 ביולי 2015. {{cite web}}:  (עזרה)
1 2 3  "Without A Paddle (2004)". Box Office Mojo. נבדק ב-1 בספטמבר 2009. {{cite web}}:  (עזרה)
↑  "Without A Paddle (2004)". Rotten Tomatoes. נבדק ב-1 בפברואר 2020. {{cite web}}:  (עזרה)
↑  "Without a Paddle". Metacritic. נבדק ב-1 בפברואר 2020. {{cite web}}:  (עזרה)
↑  "WITHOUT A PADDLE (2004) B+". CinemaScore. אורכב מ-המקור ב-2018-12-20.
↑  Harvey, Dennis (15 באוגוסט 2004). "Without a Paddle". Variety. {{cite web}}:  (עזרה)
↑  "Without a Paddle". Entertainment Weekly.
תאקסין צ'ינוואט

תאקסין צ'ינוואט, 2005
תאקסין צ'ינוואט (בתאית: ทักษิณ ชินวัตร; נולד ב-26 ביולי 1949 בעיר צ'יאנג מאי שבצפון תאילנד), ראש ממשלת תאילנד לשעבר. הוא היה ראש ממשלת תאילנד החל משנת 2001, אחרי שזכה בבחירות לפרלמנט התאילנדי 2005, עד לספטמבר 2006 אז הודח בהפיכה צבאית שנערכה במדינה. הוא האדם העשיר ביותר בתאילנד לאחר המלך ואחד האנשים העשירים במזרח אסיה. כבעלים של תאגיד Shin הוא מנהל ומחזיק בחברות שונות בתחום התקשורת והטלקומוניקציה.
ביוגרפיה

שלא כמו רבים מהפוליטיקאים וראשי המדינה בתאילנד, צ'ינוואט החל את הקריירה שלו במשטרה ולא בצבא. בשנת 1973 סיים את לימודיו בבית הספר לשוטרים. בשנת 1994 הצטרף לממשלה בתור שר חוץ, ובשנת 1998 ייסד את מפלגתו "תאי ראק תאי" ("תאים אוהבים תאים"). צ'ינוואט הואשם לא מעט פעמים בשחיתות וניגוד עניינים בגלל היותו איש עסקים ומיליארדר בנוסף לראש ממשלה.
ב-19 בספטמבר 2006 הודח בהפיכה צבאית, בעודו שוהה במטה האו"ם בניו יורק.
ב-2007 רכש את קבוצת הכדורגל מנצ'סטר סיטי אותה מכר שנה לאחר מכן.
צ'ינוואט הוא אחיה של יינגלאק צ'ינוואט, שכיהנה כראשת ממשלת תאילנד בשנים 2011–2014 ואביה של פאטנונגטאן צ'ינוואט, שמכהנת כראשת ממשלת תאילנד מאז אוגוסט 2024.
שמואל ורשבסקי

| --- | --- |
אין תמונה חופשית
 לידה:  27 ביולי 1935 (בן 89) ירושלים, פלשתינה (א"י) 
 מדינה:  ישראל 
 עיסוק:  פרסומאי, איש שיווק, סופר
 
שמואל ורשבסקי (נולד ב-27 ביולי 1935) הוא פרסומאי, איש שיווק וסופר ישראלי.
ביוגרפיה

ורשבסקי נולד ב־27 ביולי 1935 למשפחה מסורתית בירושלים ונקרא על שם סבו, שמואל מרדכי ורשבסקי, ששימש עשרות שנים "מוכתר" לעדה היהודית האשכנזית בירושלים בתקופת השלטון העות'מאני.
בגיל 17 זכה במקום הראשון בתחרות עיתונאים צעירים על שם עזריאל קרליבך מטעם מעריב. אחרי סיום שירותו הצבאי עבר לתל אביב כדי ללמוד תקשורת. לאחר תקופה קצרה עבר לעסוק בפרסום במשרד הפרסום "באור בע"מ".
בשנת 1958 נתן לחברת הנפט הישראלית את השם "פז" לאחר התנתקותה מחברת "של" הבריטית, ולימים הגה את שמו של חטיף השוקולד "קליק".
קריירה

בשנת 1968 התמנה למנהל משרד הפרסום "באור בע"מ", ששמה השתנה ל"באור ורשבסקי בע"מ". בסוף שנות ה-70 פרסם את שליחת משלוח הסבון לאשת נשיא איראן, פרויקט שזכה אז לתמיכה ציבורית ונועד לקרב את היחסים בין ישראל ואיראן. ב-1979 מונה לנציגה של חברת הפרסום הבינלאומית "Grey" בישראל. מינוי זה זכה לפרסום, משום שעד אז לא הייתה שום חברת פרסום בינלאומית בישראל. לצורך זה הקים חברת פרסום משלו, "ורשבסקי-פרייליך-דובב IMC", שתשמש כנציגת החברה. ב-1980 ארגן והוביל את סדרת הפרסום לחיסכון בחשמל (מטעם חברת החשמל) "גברת צ'יבוטרו". הפרסומת הגיעה לשיאי רייטינג של מעל 90%, והיא הפרסומת הכי נצפית אי פעם בישראל.[דרוש מקור]
בשנת 1983 זכה בתואר "המרצה הטוב ביותר בענף הפרסום" מטעם איגוד המפרסמים. בשנת 1990 כיהן כיו"ר העיתון "פרסום". ב־1998 ניהל את קמפיין הבחירות של אהוד אולמרט לראשות עיריית ירושלים.
בשנת 1998 נקנתה חברת הפרסום שלו בידי חברת הפרסום "אדלר-חומסקי", שהפכה לחברת הפרסום "אדלר חומסקי & ורשבסקי". חברה זו הפכה עם הזמן לחברת הפרסום הגדולה בישראל.